Държавен вестник, бр. 92, 2022 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  92
водство се счита и наличието на съгласуван 
идеен инвестиционен проект от съответния 
орган, компетентен за неговото одобряване.
(3) Наредбата не се прилага за сгради, за 
които производството по въвеждането им в 
експлоатация е започнало преди влизането в 
сила на наредбата. За започнато производство 
по въвеждане в експлоатация се счита дата­
та на внасяне на искане пред компетентния 
орган съгласно ЗУТ.
§ 6. Всички съществуващи сгради, които 
са заети от публични органи и не са серти­
фицирани до влизане в сила на наредбата или 
са сертифицирани в класове „G“, „F“, „E“ и 
„D“ по отменената Наредба № 7 от 2005 г. за 
енергийна ефективност на сгради (ДВ, бр. 5 
от 2005 г.), се привеждат в съответствие с 
потребление на енергия най-малко в клас „В“.
§ 7. Сградите, които не са заети от публични 
органи, сертифицирани в клас „С“ до влизане 
в сила на наредбата, се счита, че отговарят 
на изискванията за енергийна ефективност до 
изтичане на срока на валидност на сертификата 
за енергийни характеристики, удостоверяващ 
постигнатия клас по отменената Наредба № 7 
от 2005 г. за енергийна ефективност на сгради 
(ДВ, бр. 5 от 2005 г.). След изтичане на този 
срок сградите се привеждат в съответствие с 
потребление на енергия най-малко в клас „В“ 
по изискванията на тази наредба. Допуска се, 
когато с обследване за енергийна ефективност 
е доказана техническа и/или функционална 
неосъществимост за изпълнение на изисква­
нето, потреблението на първична енергия да 
съответства на клас „С“.
§ 8. Сградите, заети от публични органи, 
сертифицирани в клас „С“ до влизане в сила 
на наредбата, се счита, че отговарят на изиск­
ванията за енергийна ефективност до изти­
чане на срока на валидност на сертификата 
за енергийни характеристики, удостоверяващ 
постигнатия клас по отменената Наредба 
№ 7 от 2005 г. за енергийна ефективност на 
сгради. След изтичане на този срок сградите 
се привеждат в съответствие с потребление 
на енергия най-малко в клас „В“.
§ 9. Обследванията за енергийна ефек­
тивност на сгради, изпълнени до влизане в 
сила на наредбата въз основа на методиката 
в приложение № 3 от отменената Наредба 
№ 7 от 2005 г. за енергийна ефективност на 
сгради (ДВ, бр. 5 от 2005 г.), се приемат за 
методологично съответстващи с допустимо 
отклонение от изискванията на методиката 
от приложение № 1 от тази наредба, когато 
са извършени по договор, сключен след 21 
ноември 2017 г., и класът на прогнозираното 
енергопотребление след изпълнение на енер­
госпестяващите мерки не се променя. 
Министър:
 Иван Шишков
Приложение № 1
към чл. 5
НАЦИОНАЛНА МЕТОДИКА
ЗА ИЗЧИСЛЯВАНЕ НА ЕНЕРГИЙНИТЕ 
ХАРАКТЕРИСТИКИ НА СГРАДИ
Ч А С Т  П Ъ Р В А
ОСНОВНИ ПОЛОЖЕНИЯ
1. Основни положения
1.1. Основание за разработване
Настоящата методика е разработена в 
съответствие с изискванията на Директива 
2010/31/ЕС на Европейския парламент и на 
Съвета относно енергийните характеристи­
ки на сградите, изменена с Директива (ЕС) 
2018/844 на Европейския парламент и на Съ­
вета от 30 май 2018 година за изменение на 
Директива 2010/31/ЕС относно енергийни­
те характеристики на сградите и Директива 
2012/27/ЕС относно енергийната ефективност 
(ОВ, L 81/21.3.2012 г.), (ДЕХС).
Съгласно чл. 3 от ДЕХС държавите членки 
прилагат методика за изчисляване на енергий­
ните характеристики на сградите в съответ­
ствие с общата рамка, изложена в приложе­
ние I на директивата. Тази методика се прие­
ма на национално равнище.
Методиката е подчинена на приложение I 
от ДЕХС, където е определена обща рамка за 
изчисляване на енергийните характеристики 
на сградите в държавите членки на Европей­
ския съюз.
Енергийните характеристики на сградите 
се изчисляват, сравняват и оценяват за съот­
ветствие с техническите изисквания за енер­
гийна ефективност, определени в наредбата, 
в съответствие с тази методика. Методиката 
е разработена въз основа на базовите евро­
пейски EN ISO 52000-1, EN ISO 52003-1, EN 
ISO 52010-1, EN ISO 52016-1 и EN ISO 52018-1,
които са част от серия стандарти, насочена 
към международното хармонизиране на ме­
тодологията за оценяване на енергийните 
характеристики на сградите. Навсякъде тази 
серия се нарича „серия EPB стандарти“, ко­
ито са разработени в съответствие с мандат 
M/480, възложен на Европейския комитет по 
стандартизация (CEN). Стандартите са въведе­
ни от Българския институт за стандартизация 
като български стандарти БДС EN ISO 52000-
1, БДС EN ISO 52003-1, БДС EN ISO 52010-1, 
БДС EN ISO 52016-1 и БДС EN ISO 52018-1.
При разработването на методиката са взети 
под внимание добрите европейски практики в 
областта на определяне на годишното потреб­
ление на енергия за отопление, вентилация, 
охлаждане, гореща вода и осветление, които 
представляват основните процеси за осигуря­
ване и поддържане на микроклимата в сгра­
дите. В EPB стандартите тези процеси са оп­
ределени като „енергийни услуги“ за сградата.